
THIELES BOGTRYKKERI.

1862.»Det var midt imellem Festerne i Sjælland. Om Aftenen og til langt
ud paa Natten liavde vi »dandset, sjunget og jublet i Frederiksborg
Park, der glimrede med tusinde farvede Lamper. Den næste »Morgen drog
Skaren i Øsregn forbi samme Sted; Taagen hang tung inde mellem Træerne,
Krandsene dryppede »med sine visne Blomster; blinde og traurige
svingede de kulørte Lamper paa sine lange Snore.

»Se, saaledes tager sig en Beretning ud bagefter om de herlige Fester,
vi har oplevet; kun den, »der har været med og følt Begeis tringen, har
Lyset til de farvede Lamper, og vi, som skulle berette, rnaae »være
fornøjede, om vi kunne give Læserne blot en Anelse om al den Rigdom og
Glæde og Begeistring, som »i faa, men minderige Dage har
gjennemstrømmet os. Og det er med denne Ængstelse, vi skride til at
»levere Stemninger og Episoder fra Studentertogets Historie.«

(„Morgenbladet", den 2fide Juni I8(>2).Malmø og Lund.

Tirsdag den 10de, Onsdag den llte.

Ver laae de Side om Side de tre Dampere, som havde bragt de tre
Nationers Udsendinge til det første Mødested i den nordiske Congres.
Mellem hilsende Rækker drager den lystige Flok ind i det gamle Malmø.
De Volde, der have været Vidne til saamangen en Dyst, ere ikke mere;
Kong Christierns Banner maatte synke, og de Borgere, hvis trofaste
Forsvar for den folkelige Konge var en Hæder for ham, som en Hæder for
dem, maatte see den mægtige Stad langsomt synke og synke, indtil nye
Tiders Foretagelsesaand atter har bragt den i fremadskridende Gang. De
dundrende Kartovers Stade er blevet til skyggefulde Spadseregange, men
endnu synger dog hver Draabe i de stille flydende Grave en Mindesang om
fordums Tiders Tordenbrag. Og en anden Vise om gammel Tid taler til de
Indtogende; Hansetidens Handelsvælde, Klostertiden med Billeder af
Madonna og Helgener, Reformationens lykkelige Aar, da Malmø stod
fremmest mellem den nye Åands Fanebærere — om alt Dette minder Mangt og
Meget, og for Enhver falder det i Øinene, naar man fra Havnen træder
ind i Byens Udkant og betragter de første Huse; thi strax springer frem
mellem yngre Sødskende hin Bygning med takkede Gavle og Billeder i
Murens Nicher, ærværdig ved sit Udseende, dobbelt ærværdig som Bolig
for Jørgen Kock, Stadens Borgemester, dengangKlaus Mortensen
Tøndebinder prædikede, saa Kierkerne jagede ham ud paa Engene udenfor,
indtil Borgerne tvang Geistligheden til at overlade den ulærde Mand en
Kirke indenfor Murene. Men mægtigst hæver sig gamle Tiders Minde i
Slottet strax søndenfor Byen. Under al Indtogets Lystighed vender vel
mangt et Øie sig med Alvor til »Malmøhuus«, der stedse troner paa samme
Plads, som for Aarhundreder siden; ikke endnu faldefærdigt eller
brøstfældigt, men dog som en Kæmpe, der forlængst har levet sin Tid ud
og nu kun fortæller de unge Slægter om fremfarne Dage. Det staaer sig
med Malmøhuus ikke stort bedre end med Calmar Slot; paa nær Haand ere
de lidet seeværdige; men i Afstand tage de sig ud og frembringelevende
Indtryk, ikke blot i Naturens landskab, men ogsaa for det aandelige
Øies vidtrækkende Syn.Efter den jublende Velkpmstfest i Malmø gaaer
Toget videre. Er det Kedeligt at kjøre paa Jernbane? saa hør da paa al
den Snakken og Latter og Sang i de tætpakkede Vogne. Er det en flad,
styg Egn, gjennem hvilken vi fare til Lund? nu, saa hæve sig ialfald
Minderne desto stærkere, Minder om Mænd, der have vandret her fra den
rige Handelsby til Lærdommens og Kirkemagtens Høisæde, Minder om
Nærslag, Tvedragt og Død. Her flyder Dysieaa, hvor den store Valdemar
og Absalon i Kronens og Kirkens Tjeneste beseirede de oprørske Bønder;
her kjøre vi over de Marker, hvor Christian den Femte og Carl den
Ellevte holdt Kongemøde efter deres Tids Skik og Brug.

Joh. Henr. Thomander, Dr. theol., Biskop i Lund.

Født den 16 Juni 1798.

Men alt har den hurtige Damphest bragt os til Saxos By, til Eskils,
Absalons, Andreas Sunesøns og den hele geistlige Fyrsterækkes
Residents. Imponerende er den gamle Domkirke, og gribende er det, at
vandre under dens Hvælvinger, der ogsaa i voreAkademiska fSreningen i
Lund.De norske og svenske Studenters Ankomst til Kjøbenhavn den Ilte
Juni 1862.Dage gjenlød af det Aandens Ord, der viste hele Norden Vei.
Her kronede den svenske Digterfyrste, Esaias Tegner, »Skjaldenes Adam«,
Nordens Oehlenschlåger til Konge, da »sondringens tid blef forbi«. Her
lyder end den Dag i Dag den snildrige Thomanders

De Upsalenswke Studenters :J?anc. De Xundensiske Studenters Fane.

Kæmperost. Og forunderlig høitideligf er det, at træde ned i
Kryptkirken under Chorets Gulv, hvor Trolden slaaer i Steen fastklynget
til den haarde Pille, saaledes som Sagnet er os fortalt af Digtere
baade her og hinsides Sundet. Men Lund er nu fremfor Alt en
Universitetsby, og hurtigt maae vi forlade Sanct Laurentius' Huus,
vandre forbi Billedstøtten af Frithiofs og Axels Sanger op i
»akademiska foreningens« smukke Bolig. Slag i Slag følge Festens
Afdelinger paa hinanden; de lukkede Sale maae vige forLundagaardens
mægtige Kroner. Heromkring er Alt eoncentreret; som kan fængsle Tanken;
den lystige Sexa henleves i et Nu, og atter drager Toget tilbage forbi
Malmø, hastende til det længselsfuldt ventende Kjøbenhavn.

De norske Studenters Fane. é De danske Studenters Fane.

Kjøbenhavn.

Ankomsten, den llte Jnni.

Med Utaalmodighed stod Skaren nede paa Kvæsthuusbroen, med spændt
Forventning om hvorledes alt det Herlige, man gik imøde, vilde forme
sig, med uroligNysgerrighed, hvorledes Enhver skulde finde sig tilrette
med de nye Venner. Man beregnede og beregnede, gjorde sig saa lang, man
kunde, saae en og anden Røg stige op i nordlig og østlig Retning, og
gentog idelig det Spørgsmaal, »om det vel var dem«. Endelig glider
»Helsingborg« ind, og Forventningernes Tid er sin Opfyldelse nær. Men
desto stærkere spændes den ogsaa i det sidste Øieblik, knap trækker man
Veiret under den anstrengte Stirren efter de enkelte ansigter i den
store Masse; da rystes Luften convulsivisk af Raab fra Skibet og fra
Landet, Huer og Hatte svinges og Jubelen døer kun et Secund, for atter
at bryde usvækket frem. Hvad der ligger i et saadant Øieblik trodser
enhver Beskrivelse; men hvad der her opleves i et Minut, forgaaer ikke
i Maaneder øg Aar. — Snart ere ogsaa »Chapman«, det stolte, smykkede
Skib, og det værdige »Lindesnæs« komne frem; umiddelbart derefter gaaer
Landstigningen for sig, Gjester og Verter finde hinanden, og Arm i Arm
gaaer det op igjennem Byen, saa hurtigt som muligt, men dog kun
langsomt, thi Tusinder fylde Gaderne, tusinde Hilsener gives og
modtages, Hurraer og Sang, Viften og Blomsterstrøen afvexle med
hverandre. Langt om længe samles dog mellem Universitetet og Vor Frue
Kirke Saamange, som Pladsen tillader; her synges og tales »officielt« —
men ikke mindre hjerteligt — til Velkomst, og Natten er allerede falden
paa, da Hver gaaer til Sit, til Conferenceraådens Salon, til Borgerens
Stue, til Studentens »Kvistkammer«.

Torsdag den 12H

Den første Fest kalder til Universitetsgaarden. Saavidt vides var det
en Overraskelse for Gjesierne, at de her skulde faae nye Faner; men
ialfald var det en Overraskelse af den behageligste Art. Med levende
Interesse søgte Enhver at opfange det mest Mulige af Professor H. N.
Clausens Tale; Alle ønskede gjerne at see det fine, aandfulde Ansigt,
at høre den høitbegavede og høitdannede Aand lyse Indvielsen over de
danske Kvinders Gave. Men med ikke mindre Lyst stormede man derefter
frem for at tage disse kostelige Klenodier i Øiesyn, og Compositionens
og Udførelsens Konst rostes i lige Grad. Hver af Fanerne er smuk nok
til at fremkalde Strid om Forrangen, men alle ogsaa lige smukke til at
yde Eierne glad Tilfredsstillelse. '

Fra Videnskabens Høisæde gik Toget dernæst samlet til Konstens Tempel.
Og det Øieblik hørte i Sandhed til de mest gribende under Mødet, da de
Blomster og Krandse, der nys vare modtagne fra Damerne i de tæt besatte
Vinduer, lagdes som hellig Offergave paa Thorvaldsens Grav. Alligevel
skjenk'ede samme Dags Aften et Moment af end større Magt. Det var i
Theatret. Bygningens ingenlunde tiltalende Ydre var alt længe før
Klokken 7 omgiven af længselsfuldt Ventende, men fristede ikke selv til
nøiere Øiesyn; et flygtigt Blik kunde derfor nok kastes hen til Naboen
lidt bagved, den kjøbenhavnske Studenterforenings nye Gaard ved
Indgangen til Gammelholm, og Sammenligninger anstilledes mellem de
Boliger, der kunne skaffes tilveie ji mindre Universitetsbyer, oghvad
man i en stor, tætbygget Hovedstad maa lade sig nøie med. Men Timen
kaldte til den festlige Nydelse, og man fandt, at det kongelige Theater
indenfor sin hæslige

H. N. Clausen, Dr. Theol. & Philos.

Fedt den 22 April 1798, Prof. Theol. sidon 1822, Medlem af Rtøsraad og
Landsthing.

Skal vel kunde byde en Ejerne- af uforlignelig Sødme. Aldrig maaskee
har vor Skueplads været Vidne til et mere opløftende Øieblik, end da
det samlede Huus følte sig grebet af Tonernes Flugt og med een Mund
stemmede i Orchestrets , »Kong Christian stodved høien Mast.« Dette
Optrin var fremkaldt af øg fremkaldte en Begeistring oden Lige. Om
selve Forestillingen ville vi intet Videre melde. Den var saa heldig,
som Theatret for Tiden kunde præstere den, og selv om ikke hver Enkelt
forstod hver Enkelthed, følte dog Alle Heelhedens konstneriske Værd.
Alene Michael Wiehes Fremsigelse af Prologen var et Mesterværk og noget
af det Fuldendteste, den store Kønstner nogensinde har præsteret. Saa
velmeent som Tilskuernes Ønske var for den danske Scenes Held, saa vel
fortjent var deres Tak for denne Aften.

Fredag den 13de.

Skjøndt kun et begrændset Antal kunde deeltage, vare dog vistnok de
fleste af Gjesterne med i Roeskilde; de saae alt her en Prøve paa den
sjællandske Naturs Skjønhed, med hvilken de senere skulde gjøre
grundigere Bekjendtskab; cle nøde her en hjertelig Gjestfrihed, som vel
fandt sin Mage, men ikke sin Overmand, hvor de senere kom hen; men de
saae her tillige, hvad kun Roeskilde eier, et af de ældste, et af.de
skjønneste, og vel noget nær det minderigste af Nordens Gudshuse.
Domkirken, hvis nye Gjenfødelse er skreden vidt fremad, har atter faaet
den ædle Skjønhed, som smagløse Tider havde villet berøve den; og selv
for den Danske, som i nogle Aar ikke havde besøgt den, beredte de
heldige Forandringer en stor Glæde. Men fælles for Alle var
Højtideligheden ved at staae om Margaretes Gravmæle, og interessant i
fuldeste Maal for Enhver, at gjennemleve de lange Tider, ved
Betragtningen af de talrige Mindesmærker. Som en underlig Drøm staae
siden disse flygtige Besøg, der skjenkeSaameget; men efterhaanden stige
de enkelte Erindringer dog klart frem, uaar (det er glemt, hvor hurtigt
de bleve vundne, medens det huskes, hvor mægtigt de greb, hvor inderlig
de fyldte de modtagelige Hjerter.

Saa kom den lystige Aften, den store Høitid, der skulde samle alle
Mødets Deeltagere, ja et Antal Damer ovenikjøbet. Neppe er i sin Tid
Heibergs »tætte Forening af Ord og Toner«, hint romantisk-burleske
»Eventyr'i Rosenborg Have« blevet imødeseet med livligere Deeltagelse
og større Spænding end denne Fest. Atter skulde den gamle Kongehave
gjennemleve en flygtig Eventyrdrøm, atter skulde Ord og Toner i tæt
Forening bølge brusende frem ved Foden af Fjerde Christians kronede
Sommertelt. Men atter kom ogsaa, som i den Heibergske Operette, de
podagristiske Levninger af den gamle Hr. Vinter og leverede en lille
Skjærmydsel med den elskovsvarme Madam Sommer, og en næsviis Byge trak
over Scenen strax ved Stykkets Begyndelse. Ikkedestomindre spilledes
Farcen lystigt tilende og oplivede paa sin korte Vei til mangen
fornøielig Latter, mangen hjertelig Glæde. Nogle Tilstedeværende og
flere Ikke-Tilstedeværende have vel havt-Et og Andet at sige om denne
Fest; men lykkeligviis morede de unge Gjester sig dog nok, derom
hersker neppe nogen Tvivl; og Det var dog vel ikke saa ganske
uvæsentligt? Er det da værd at tænke paa det uforudseelige Uheld, at
ovenmeldte Regnbyge slukkedeFesten i Rosenborghaye den 13de Juni
1862.omtrent tohundrede Lamper? Lønner det Umagen at tænke paa den
ubetydelige Regningsfeil, at der i det Hele var ophængt omtrent to
Gange totusinde Lamper for lidt? Dersom . Maalet var, at vise vore
Gjester, hvor inderlig velkomne de vare, hvor gjerne derfor Alle, af
hvad Alder, Kjøn og Stand nævnes kan, vilde omgaaes dem med
Hjertelighed

Nik. Fred. Sev Grundtvig.

' Fnat den 8 September 1783.

og Gemytlighed, hvorledes selv de unge Damer vare unge Piger nok til at
aflægge det dagligdags Snørliv og vove sig en Smule udenfor den
førmelleste Etikettes Deserttallerken — da blev Maalet ganske vist
langtfra forfeilet. Og derfor vil denne Fest have efterladt en ikke
svag Erindring i Gjesternes Sind; de ville mindes et og andet Ord, de
opfangede af Talernes Dousin; en og anden Sang, hvis Toner naaede deres
Øre, en og anden Skaal, et tordnende Leve, et rungende Hurra. Men
fremfor Alt ville de ikke glemme den frie Glæde, den fordringsløse
Munterhed; de ville huske et venligt Haandtryk, en utvungen
Spadseretour, hyggeligt Arm-i-Arm gjennem Damegangens smukke
Perspectiv,en lystig Svingom under de mægtige Kroner; og det Hele vil
staae for dem som en smuk Ungdomsdrøm, som et glad Eventyr i Rosenborg
Have. At gamle Nordens gamle Skjald, Mk. Fred. Sev. Grundtvig, trodsede
sine næsten 79 Aar, viste sin bedagede Skikkelse og talte sin gamle
Hjertesag til de unge Hyperboræer, kunde for disse kun tjene til at
give Festen endnu et Glandspunct. »Non cuivis contingit adire
Corinthum«; men Enhver, som har seet og hørt en af de Mænd, der staae
forrest mellem Nordens Ypperste, har derved vundet en Blomst i sin
Lykkes Krands; og saalænge Grundtvigs Navn lever med den Sag, der var
en af hans rige Livs Hovedtanker, vil det ogsaa være uforglemmeligt at
have seet og hørt Ypperstepræsten for den Idee, der rører sig i og
bevæger »Hyperboræernes« Bryst.

Lørdag den 14de, Søndag den 15de.

Endelig havde man da faaet godt Veir, som det kunde behøves hin Lørdag,
til den store Udflugt i Nordsjælland. Forinden Afreisen fra
Kvæsthuusbroen samlede en talrig Skare sig paa St. Annæ Plads,
umiddelbart ovenfor. Det gjaldt en Hyldest til den store Digter, hvis
Broncestatue er hensat der. Til Oehlenschlager bragtes en Sang og et
Hurra, og saa afsted!

Ingen Storm, ingen Regn forstyrrede Seiladsen langs den deilige
nordsjællandske Kyst. Uhindret gik Landsætningen for sig ved Rungsted,
hvor Stranden breder sig mod Syd og mod Nord, indtil den, bag Humlebæks
Skove, med al indsmigrende Ynde nærmer sig til Søsteren hinsides.
Deropad truede dog mørke Skyer, og kun efterhaanden, som Vindene
pustede op hist og her paa Himmelen, lode enkelte Solglimt i det Fjerne
forst Helsingørs Kirker og røde Tage, saa Kronborg og endelig
Helsingborg med Kaman komme tilsyne i virkningsfuld »Theaterbelysning«.
Men der, hvor »kølige Skygger« oplivede »Fiskernes« Skjald, var der
klart og frit, saa at den henrivende Spadserevej op til Hørsholm kunde
lægges tilbage med fuld, ublandet Nydelse.

»Som et Kors paa en Grav« staaer Hørsholms Kirke, den eneste
tilbageblevne Levning af det Forfængelighedens og Forgængelighedens
Tempel, der tilbagekalder i Erindringen det forrige Aarhundredes
kongelige Hovmod og kongelige Letsind. Uden Sorg har Danmark mistet
dette Slot, der var en Grille af den stolte, herskesyge Dronning; men
med Veemod tænker man paa Caroline Mathildes sorgløse Letsind, naar hun
»mod Kvindesæd og Landets Skik« sprængte fra Hørsholms Slot — til
Fængslet i Celle.

Om Festen i Hørsholm, denne uovertræffelige romantiske Idyl, maae
vi*kun sige: gjemt, men ikke glemt. Ikke heller kunne vi dvæle ved
Kjørselen derfra, ved det muntre. Tog af Vogne, omtrent
Halvtrediehundrede i Antal, bedækkende et Veistykke paa vel en halv
Miils Længde; denne Fart over frugtbare Marker og gjennem prægtige
Bøgeskove, som de fleste af Gjesterne første Gang saae her, var lige
tiltalende og er lige uforglemmelig for os Danske og for Hine, hvem den
ovenikjøbet skjenkede Nyhedens Behag.Vi maae, som sagt, lægge disse
ublandet smukke Minder tilside, for med Jeppe at udbryde: Hvor længe
var Abraham i Paradis! Ja, hvorlænge kunde det nordiske Studentermøde
være denne velsignede Regn foruden? Ikke saasnart var Nedstigningen af
Vognene foretagen — under nøiagtig Overholdelse af Reisecomiteens
viselige Regel, at man ikke maatte springe ned ad mere end een Vogn ad
Gangen — førend Skyerne gave Livstegn fra sig, dog kun som lidt
suurmulent Gnaveri, til Advarsel om det Værre, der kom efter. De*
mærkværdige Kjøbstadboere, med hvem man stod ifærd med at slutte
Bekjendtskab, disse Gjestfrihedens Ypperstepræster, som, selv omtrent
to Tusinde, havde skaffet Plads til desforuden næsten eet Tusind, havde
ogsaa erhvervet sig Krav paa Taknemmelighed ved en særdeles heldig
Anordning til Sammenbringeisen af Gjester og Verter. Man fandt
hverandre nogenlunde hurtigt og Alle bleve færdige hermed saa temmelig
samtidigt. Derfor lykkedes det ialtfald at begynde Indtoget med
sluttede Rækker, der ogsaa kun bleve brudte, naar det gjaldt de ligesaa
muntre som ivrige Haandmæng om nedfaldende Blomster. Men til saadanne
venskabelige Skærmydsler var der rigtignok hyppig Leilighed i det
smykkede Hillerød, ligefra de første Huse i Byens Udkant og gjennem de
ikke saa ganske faa Gader indtil den prægtige tætbesatte Skraaning
nedad Torvet til, hvor Toget standsede og forenedes til Opløsning. Og
saameget større Anledning til Standsning under Gangen var der for den
letfængelige Ungdom, som Frederiksborgs Damer jo, selv uden Krandse og
Bouketter, blomstre saa det ikke kan Andet, end blive bemærket til alle
Tider, endsige ved en Leilighed, som den nærværende. De »tredive
Tyranners«, de allehjerterantændende Skjønhedssoles Tid er forbi; men
Ætten lever. Tæt besat er endnu den hillerødske Himmel, hvorfra nu
saamangen Hilsen smilede ned til de nordiske Vandringsmænd, saa at
disse vel overalt fandt deres Vei bestraalet af glimrende Stjerner, der
kom og svandt lig blændende Meteorer, ligesom Jorden paa sin Bane
stedse omsvæves af talrige Himmellys; men her var det, som hvor Kloden
paa visse Aarets Tider krydser en heel tæt Krands af Stjerneskud — ja,
Stjerneskud, hvormange Saadanne var der ikke i Frederiksborg!

Forinden den folkelige Fest i Bøgeskovens Indelukke kaldte Gjesterne
fra Hillerød By, aflagdes et kort Besøg paa Slottet. Skjøndt endnu ikke
engang i det Ydre hvad det var før hin ulykkelige Decembernat, taler
den stolte Bygning dog mægtigt nok til at forklare Danskens Sorg og
Kongens Længsel efter hans gamle Yndlingsbolig. Men efterat et
Tordenveir havde 6paalagt en ufrivillig Tøven, vandrede Skaren ud til
den muntre Sammenkomst med Omegnens gjestfrie Befolkning.

Fra Frederiksborg til Fredensborg gik Toget næste Morgen afsted, ikke
just med det bedste Veuy men med det prægtigste Humeur;* ikke med
Solskin fra Himmelen, men med Liv og Lyst i Hjertet. Af og til
smaaregnede det vel, men kan man ønske sig nogen bedre Paraply, end
den, som Bøgeskovens Kroner holde over Hovedet! Af og til var Føret vel
lidt slibrigt, men skulde Ungdommen ikke kunne gaae med faste SkridtDe
nordiske Studenters Indtog i Frederiksborg den 14de Juni 1862.til
Kongens Bord — især saa tidligt om Morgenen? I Sandhed! der var neppe
Tid til at tænke paa, at Omstændighederne kunde have været mere
gunstige, og saa galt var det da ikke heller, at jo Enhver kunde glæde
sig ved den smukke Vei, de stolte Skove, , de frugtbare Marker og de
frie Udsigter; uden Spor af Træthed naaede man derhen, hvor Esrom Sø
udbreder sin smilende Flade, medens Fredensborg By og Slottet hæve sig
malerisk over Høiderne.

Paa mange Maader forkortedes desuden den ikke lange Gang. Fortrolige
Samtaler fandt god Tid og Leilighed til at komme frem mellem de noget
Ældre, der vel kunde have Et og Åndet at spørge og erfare om
Broderlandenes Forhold. Og de Yngre, der fortrinviis følte Trang til
lyriske Bjerteudbrud, oplivede Marchen ved at udtralle deres Stemning i
en gammel Upsalasang, halv bekjendt, halv forglemt, men meget let
gjenkaldt i Erindringen, da dens ingenlunde ucharakteristiske Indhold
kun bestod af følgende, ideligt gjentagne, dybsindige Strofer:

(Mel.: Bitsch, ratseh ost.)

Fru CederstrQm, fru CederstSm, fra Cederstrøm, Fru Cederstrøm och lilla
mamsell Ros'! Gif oss litet sodayatten, sodayatten, sodayatten,
Sodayatten, sodayatten, sodayatten Punscll!

Og entreprenante Kjøbmandssjæle fulgte med Toget/ eller lokkede det
hist og her til en kort Standsning. Bayersk 01 og Kirsebær —maaskee af
en mere germansk Oprindelse end det Bayerske — vare slet ikke
uvelkomne; for at Betalingen i uvante Myntsorter ikke skulde berede
altfor store Vanskeligheder, havde vedkommende Handelsaander meget
snildt udfundet, at den Penge, der kaldes en Rigsort, var en saare
hensigtsmæssig Eenhed: et Glas 01 og en Haandfuld Bær, Alt lod sig
netop lige godt betale med denne fortræffelige "Mynt. (Maaskee det var
et Slags practisk Skandinavisme, med Henblik til de smukke svenske
Fireogtyveskillinger.) Nok er det, Veien gik let og afvexlende for de
Gaaende. Og end lettere var den vel for dem; der kom agende, eller
ridende paa Husarheste. Hilste V svingende Huer, fulgte af rungende
Hurraer, droge ikke faa Vogne forbi, saa tætpakkede som Muligheden blot
tillod. Og Rytterne —• ja hvordan det forholdt sig med dem, derom ville
vi henvise til det .flygtige Billede, som en flyvende Indbildningskraft
har idealiseret for vore Læsere.

Forinden Rækkerne fik sig ordnet til Indtoget paa Slottet, gjordes
foran dette en kort Hvile. Man betragtede Omgivelserne, undrede sig
over de mange Ansigter i den ringe Flekke, saae med Forventning opad
til den lille, men smukke Kongsgaard og gjorde imidlertid en Smule
Toilette. Ingen overgik i denne Retning hine berømmelige Upsalensere,
der paa Vejgrøftens Kant stode og barberede hinanden. 01 tjente som
Vand og Sæbe, det vaade Græs som Haandklæde og broderede Natsække
anvendte man til at glatte Huden end yderligere. Jo, det gjaldt
rigtignok at være net! Hilst hjerteligtPaa Veien mellem Fredriksborg og
Fredensborg den 15de Jtmi 1862.velkommen af Hans Majestæt i
allerhøistegen Person, styrede den store Flok dernæst sin Vei til
Normandsdalen. Og hvor var her ikke Alting kongeligt! ligetil det
prægtige Tordenveir, som visselig ikke skyldtes en eller anden lapset
vandvittig Luftaand af lavere Rang og Magt, men tydeligt nok var selve
Hans allerhøjeste Majestæt Jupiter pluvius's allerhøistegne Omfavnelse
til kraftigt Broderkys og indtrængende Velkomsthilsen. Hvor kongeligt!
baade Hofbetjentene i de røde og Hofherrerne i de grønne Dragter; hine
med flunkende Knapper, disse med prangende Stjerner, hine bagved, disse
foran »Ham selv«, Alle halvt fremmede ved denne Gjesterering, Alle lige
venlige, med lige solstraalende Ansigter, som skinnede over den
regnbeskyllede Plads. Hvor kongeligt 1 opfra Gjesternes Tusindtal til
Tilskuernes og Tilskuerindernes utalte Rundkreds; ligefra Garden, der
stod Vagt, indtil Maden, hvis Afspærrethed den bevogtede; ligefra
Anretningens Overflod — selv medens den endnu var paa det Tørre —
indtil Morskabens, Stemningens Overstrømmen

— selv da Gjesterne strømmede ned under Bordene; ligefra den deilige
Sal eller rettere: Dal i Haven ved den skovkrandste Sø, indtil den
Glæde, som Alle følte ved at være ved »Kongens Bord.«

Dette ingenlunde alene fordi Svenskerne for deres Vedkommende altid med
særdeles »vordnad« skue Lyset i Tronens Nærhed; fordi atter Normændene
med al deres djærve Frihedsfølelse og Individualitetsstolthed dog føle
sig uvilkaarligt tiltrukne af den Hoffets Tryllemagt, som de selv for
det meste ere foruden; fordi endelig vi Danske ingen høiere
Personlighed kjende til eendrægtig at staae fast omkring, end Frederik
VII, Men ogsaa fordi det var Danmarks Konge, som — omgiven af Danmarks
Tronfølgere

— gav og fik Hilsen til og af hele Nordens Ungdom. Fordi dennes Ønskers
strenge Lovmæssighed derved yderligere godkjendtes. Fordi det var
Majestætens Ønsker, der idag ledsagede den samme Færd, den samme
Stræben, der igaar var hilset af Hørsholms Bønder og Hillerøds Borgere.

Og det var N ormands dal en, der blev Vidne til denne Broderskabets
kongelige Fest; det var den Plet, hvor den danske Konstners Billeder af
norske Mænd og Kvinder staae, opreiste af det samme Fyrstehuus, der
herskede over begge Lande og begge Folk; denne Dal, hvis Navn alt
længst var et Vidne om den Eenhed, der maatte dele sig for atter at gj
en fin de sig selv rettelig, forklaret og større end nogensinde før.

Og det var i Fredensborg Have, at de nordiske Landes Ungdom samledes
til fredelig Blomstren; i Haven ved dette Slot, Mindesmærket om Enden
paa den store, den største nordiske Krig, hin Krig, der »havde givet
Anledning til mangen glimrende Heltedaad, men hvori Norden havde
sønderrevet sine egne Indvolde,; og kun Jættenaboen i Øst havde vundet
nogen virkelig Fordeel«; hin dyre Lærepenge for en sildig Fremtid; hin
Kamp, hvis Ulykker dog affødte idetmindste een stor Lykke for Danmark:
Gjen-erhvervelsen af det danske Kronland fra Kongeaaen til
Eiderstrømmen, en Lykke, som Danmark først langt om længe har lært ret
at skatteåret at ville hævde; derfor ogsaa,som det nu er slaaet fast -
og en ikke ringe Nagle hertil var selv denne Fest — en Lykke for hele
Norden fra Nordhavet og Ålandshavet til »terminus imperii Romani«
sønden om Thyras sunkne og genopstandne Værn.

Andreas Munch.

Fmlt den 19 October 1811.

En Kj øre tour,- endnu smukkere end den foregaaende Dags, bragte Toget
til nye Ovationer, nye Fester i Helsingør. Gjennem Byen gik det til den
gamle Kæmpe ved Sundet, det snart trehundredaarige Kronborg. Længe
holdt dette de Besøgende tilbage; den imposante Slotsgaard, Murenes og
Portindgangenes Forening af Skjønhedjog Styrke, fremfor Alt den
henrivende Udsigt over Sundet: alt Dette løsriver man sig ikke fra i et
Nu. Dog — Kaldelsen lød og maatte følges til Sexaen paa Plainen udenfor
Marienlyst Slot. Neppe fik man Tid til at beundre den rige Natur;
Hvormange forbleve vel ikke i Uvidenhed om, at de stode nær ved
»Hamlets Grav«? thi hvor Saameget skal nydes, kan det Ene kun altfor
let borttage det Åndet. Kun Indtrykket af det Hele bliver AllesParti
yed den indre Fæstningsgrav paa Kronborg.

Fælleseie; og det var ikke en Enkelts med Hvilkensomhelst Tak, der lød
til Helsingørs Indbyggere i hvert Leve, den rungede for dem, indtil
Skibene i den stille Nat bragte tilbage til Hovedstaden de lykkelige
Deeltagere i INordsjællandstouren.Hamlets Grav.

Mandag den 16de.

Alt var den sidste hele Dag kommen, og neppe var Hovedstaden tagen en
Smule i Øiesyn. Det gjaldt at skynde sig. Og dog maatte Enhver først og
fremmest aflægge et Møde idetmindste paa Børssalen, hvor den
skandinaviske Politik drøftedes under Ledelse af den Mand, som fra
gammel Tid var den bedste Skandinav: Carl Parmo Ploug. Siden gik det
rundt og Aftenens Hvile kunde vel have lokket, hvis ikke det kjære
Tivoli havde, draget med endnu stærkere Magt. Men derud maatte Alle, og
Alt fik sin Andeel i den glade Beundring: Lumbye, Pierrot,
Pavillonernes Sirener og Fyrværkeriet, men mest dog Wauxhallets
storartede Decoration — og saa de tyvetusinde Menneskers overvældende
Mængde.

Tirsdag den 17de.

Maalet var det hyggelige Møde i Universitetsgaarden; hurtigt løb den
korte Time, lang nok alligevel til at potentsere Begejstringen endnu
engang. Usigelig var den Jubel, der gjorde den sidste Gang gjennem
Byens Gader endnu mere mægtigt gribende end den første ved Indtoget. Og
som ude af sig selv var Enhver, da det sidste Minut kom, da man skulde
skilles til Afsked. Afsked! — dette forunderlige Ord, der rummer i sig
baade Mindernes Glæde og Adskillelsens Smerte; denne fattige Lyd for
saamangen rig Stemning i Sindet — hvorledes skulde din Høitidsfylde
kunne males med Bogstaver? Afmægtigt er det døde Ord, kun lidet
forslaaer dets forstandige Afpassen, dets logiske Forbindelse afCarl
Ploug.

Fedt den 29 October 1813.

Subjeet og Prædieat, hvor det gjelder Følelsens varmeudbrud. Ingen, som
var tilstede hvor de sidste Haandtryk vexledes, de sidste Hilsener
gaves og toges, vil kunne glemme, hvormeget de korte Øieblikke
skjenkede. Og Ingen, som ikke var med, kan ved nogen-somhelst
Gjengivelse faae fremstillet, hvor rigt, hvor berigende disse Minutters
Liv var for Alle.

Blomstersmykkede og rige paa mange »Forglemmigejer« stode de unge
Brødre tæt sluttede paa Skibenes Dæk. Hurtigt som en Drøm flygtede de
sidste Øieblikke, medens Ord og Blikke fløi fra Land og tilbage igjen.
Saa lød Klokkernes Varselsrøst, og med den rige Fragt fore Søhestene
fnysende afsted, heldende sig endnu engang med Kjærlighed henimod de
Tilbageblivende. Huerne vinkede og Hurraer rystede Luften, for at Øie
og Øre dog endnu engang skulde fyldes med broderlige Venskabsbud. Men
de stolte Skibe gik ustandsede fremad og tolkede saaledes paa deres
stille Maade det Løsen,Tivoli. Ved en af Theepavillonerne.

der gjelder for Alle, og som trods al Adskillelse skal forene og
forbinde: Fremad! fra det svindende Minut, gjennem Dage og Uger,
gjennem Maaneder og Aar, fra den flygtige

Tivoli. Ved Concertsalen.

Menneskealder til den umaalelige Tid, fra Tid til Evighed; Altid
Fremad! inderlige i Troen, blussende i Haabet, glødende i Kjærlighed,
fremad mod det h.øie Maal, vort fælles Fædrelands Held og Lykke, fremad
for Norden!

